
Наименование на поръчката: „Строително-ремонтни дейности в стационар на „Специализирани болници за рехабилитация - Национален комплекс“ ЕАД - филиал Наречен”
Процедурата има за цел сключване на договор с участника определен за изпълнител на обществена поръчка с предмет: „Строително-ремонтни дейности в стационар на „Специализирани болници за рехабилитация - Национален комплекс“ ЕАД - филиал Наречен”. 
Предметът на поръчката включва видове и количества строително-монтажни работи в стационар на "СБР-НК" ЕАД - филиал Наречен, посочени изчерпателно в Техническите спецификации – част от документацията за участие в процедурата. 
Прогнозна стойност на поръчката: 470 000 (четиристотин и седемдесет хиляди) лева без ДДС. 
Поръчката трябва да бъде изпълнена за не повече от 120 (сто и двадесет) дни, считано от датата на сключване на договор.
Допълнителните условия към участниците са подробно описани в Обявлението за обществена поръчка и в Документацията за участие.
В Техническите спецификации не се съдържат изисквания, насочващи към определен производител или доставчик. В случай, че наименование или част от наименование на строителен материал или строително-монтажна работа от Техническите спецификации съвпада с конкретен модел, източник, процес, търговска марка, патент, тип, произход или производство, да се приема, че възложителят е поставил изискването "или еквивалентно" по смисъла на чл.32, ал.2 от ЗОП.

